CELEX: 32018D0704
Language: fi
Date: 2018-05-08 00:00:00
Title: Komission täytäntöönpanopäätös (EU) 2018/704, annettu 8 päivänä toukokuuta 2018, täytäntöönpanoasetusten (EU) N:o 390/2013 ja (EU) N:o 391/2013 noudattamisesta maksuvyöhykkeiden yksikköhinnoissa täytäntöönpanoasetuksen (EU) N:o 391/2013 17 artiklan perusteella (tiedoksiannettu numerolla C(2018) 2729) (ETA:n kannalta merkityksellinen teksti. )

14.5.2018   
               
               
                  FI
               
               
                  Euroopan unionin virallinen lehti
               
               
                  L 118/18
               
            KOMISSION TÄYTÄNTÖÖNPANOPÄÄTÖS (EU) 2018/704,
      annettu 8 päivänä toukokuuta 2018,
      täytäntöönpanoasetusten (EU) N:o 390/2013 ja (EU) N:o 391/2013 noudattamisesta maksuvyöhykkeiden yksikköhinnoissa täytäntöönpanoasetuksen (EU) N:o 391/2013 17 artiklan perusteella
      
         
            (tiedoksiannettu numerolla C(2018) 2729)
         
      
      (Ainoastaan bulgarian-, englannin-, espanjan-, hollannin-, iirin-, kreikan-, kroaatin-, latvian-, liettuan-, maltan-, portugalin-, puolan-, ranskan-, romanian-, ruotsin-, saksan-, slovakin-, sloveenin-, suomen-, tanskan-, tšekin-, unkarin- ja vironkieliset tekstit ovat todistusvoimaiset)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) ja erityisesti sen 15 artiklan 4 kohdan,
      ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (2) ja erityisesti sen 17 artiklan 1 kohdan d alakohdan,
      sekä katsoo seuraavaa:
      
                  (1)
               
               
                  Täytäntöönpanoasetuksessa (EU) N:o 391/2013 säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (3) 11 artiklassa ja komission täytäntöönpanoasetuksessa (EU) N:o 390/2013 (4) asetetut tavoitteet.
               
            
                  (2)
               
               
                  Komission täytäntöönpanopäätöksessä 2014/132/EU (5) asetetaan unionin laajuiset suorituskykytavoitteet, joihin sisältyy lentoreitillä annettavien lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina, toiselle viitejaksolle 2015–2019.
               
            
                  (3)
               
               
                  Täytäntöönpanoasetuksen (EU) N:o 391/2013 17 artiklan 1 kohdan b ja c alakohdan mukaan komissio arvioi jäsenvaltioiden toimittamat maksuvyöhykkeiden yksikköhinnat mainitun asetuksen 9 artiklan 1 ja 2 kohdan vaatimusten mukaisesti. Arvioinnissa tarkistetaan, että yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (4)
               
               
                  Komissio on Eurocontrolin suorituskyvyn tarkastusyksikön ja Eurocontrolin lentoreittimaksujen keskustoimiston avustamana suorittanut yksikköhintojen arvioinnin käyttäen jäsenvaltioiden 1 päivään marraskuuta 2017 mennessä toimittamia tietoja ja lisätietoja. Komission arvioinnissa otettiin huomioon myös annetut selitykset ja korjaukset, joita jäsenvaltiot tekivät lentoreitillä annettavien palvelujen vuoden 2018 yksikköhintoihin komission kanssa käydyn yhteydenpidon jälkeen.
               
            
                  (5)
               
               
                  Tämän arvioinnin perusteella komissio on todennut, että Alankomaiden, Belgian, Bulgarian, Espanjan, Irlannin, Itävallan, Kroatian, Kyproksen, Latvian, Liettuan, Luxemburgin, Maltan, Portugalin, Puolan, Ranskan, Romanian, Ruotsin, Saksan, Slovakian, Slovenian, Suomen, Tanskan, Tšekin, Unkarin, Viron ja Yhdistyneen kuningaskunnan komissiolle toimittamat vuoden 2018 lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (6)
               
               
                  Bulgaria, Malta ja Puola tarkistivat vuonna 2016 suorituskykytavoitteitaan kustannustehokkuuden suorituskykytavoitealueella toisen viiteajanjakson jäljellä olevien vuosien eli vuosien 2017, 2018 ja 2019 osalta. Tarkistettujen tavoitteiden yhdenmukaisuus unionin laajuisten suorituskykytavoitteiden kanssa on vahvistettu komission täytäntöönpanopäätöksellä (EU) 2017/2376 (6). Komissio on arviointinsa perusteella ja ottaen huomioon tarkistetut tavoitteet todennut, että Bulgarian, Maltan ja Puolan toimittamat vuoden 2017 lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (7)
               
               
                  Alankomaat, Belgia, Luxemburg ja Ranska toimittivat 30 päivänä tammikuuta 2017 Keski-Euroopan toiminnallisen ilmatilan lohkon (FABEC) osalta tarkistetut suorituskykytavoitteet, jotka perustuivat tarvittaessa korjaaviin toimenpiteisiin, myös toisella viitejaksolla kustannustehokkuuteen liittyvällä suorituskyvyn keskeisellä osa-alueella. Toimitettujen tietojen perusteella komissio saattoi täytäntöönpanopäätöksellä (EU) 2017/553 (7) ilmoittaa, että tavoitteet ovat yhdenmukaiset unionin laajuisten suorituskykytavoitteiden kanssa. Tämän seurauksena olisi kumottava komission täytäntöönpanopäätökset (EU) 2016/420 (8) ja (EU) 2016/419 (9), joissa vahvistettiin, etteivät Alankomaiden, Belgian–Luxemburgin, Ranskan ja Saksan maksuvyöhykkeiden vuosien 2015 ja 2016 yksikköhinnat olleet täytäntöönpanoasetusten (EU) N:o 390/2013 ja (EU) N:o 391/2013 mukaisia.
               
            
                  (8)
               
               
                  Komissio on arviointinsa ja jäsenvaltioiden toimittamien FABEC-suorituskykytavoitteiden vahvistetun yhteensopivuuden perusteella todennut, että Alankomaiden, Belgian, Luxemburgin, Ranskan ja Saksan toimittamat vuosien 2015 ja 2016 lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (9)
               
               
                  Täytäntöönpanoasetuksen (EU) N:o 391/2013 17 artiklan 1 kohdan d alakohdan mukaan komission toteamukset olisi ilmoitettava asianomaisille jäsenvaltioille.
               
            
                  (10)
               
               
                  Tämä toteamus ja ilmoitus siitä, että maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset, eivät kuitenkaan rajoita meneillään olevaa asetuksen (EY) N:o 550/2004 16 artiklan mukaista seurantaa ja tutkintaa,
               
            ON HYVÄKSYNYT TÄMÄN PÄÄTÖKSEN:
      1 artikla
      1.   Liitteessä olevassa 1 kohdassa vahvistetut vuoden 2018 lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
      2.   Liitteessä olevassa 2 kohdassa vahvistetut vuoden 2017 lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
      3.   Liitteessä olevassa 3 kohdassa vahvistetut vuosien 2015 ja 2016 lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
      2 artikla
      Kumotaan täytäntöönpanopäätökset (EU) 2016/420 ja (EU) 2016/419.
      3 artikla
      Tämä päätös on osoitettu Alankomaiden kuningaskunnalle, Belgian kuningaskunnalle, Bulgarian tasavallalle, Espanjan kuningaskunnalle, Irlannille, Ison-Britannian ja Pohjois-Irlannin yhdistyneelle kuningaskunnalle, Itävallan tasavallalle, Kroatian tasavallalle, Kyproksen tasavallalle, Latvian tasavallalle, Liettualle, Luxemburgin suurherttuakunnalle, Maltan tasavallalle, Portugalin tasavallalle, Puolan tasavallalle, Ranskan tasavallalle, Romanialle, Ruotsin kuningaskunnalle, Saksan liittotasavallalle, Slovakian tasavallalle, Slovenian tasavallalle, Suomen tasavallalle, Tanskan kuningaskunnalle, Tšekin tasavallalle, Unkarille ja Viron tasavallalle.
      
         Tehty Brysselissä 8 päivänä toukokuuta 2018.
         
            
               Komission puolesta
            
            Violeta BULC
            
               Komission jäsen
            
         
      
      
         (1)  EUVL L 96, 31.3.2004, s. 10.
      
         (2)  EUVL L 128, 9.5.2013, s. 31.
      
         (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 196, 31.3.2004, s. 1).
      
         (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
      
         (5)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
      
         (6)  Komission täytäntöönpanopäätös (EU) 2017/2376, annettu 15 päivänä joulukuuta 2017, täytäntöönpanopäätöksen (EU) 2015/348 muuttamisesta siltä osin kuin on kyse Maltan, Bulgarian ja Puolan esittämiin muutettuihin kansallisiin tai toiminnallisia ilmatilan lohkoja koskeviin suunnitelmiin kustannustehokkuuteen liittyvällä suorituskyvyn keskeisellä osa-alueella sisällytettyjen tarkistettujen tavoitteiden yhteensopivuudesta (EUVL L 337, 19.12.2017, s. 68).
      
         (7)  Komission täytäntöönpanopäätös (EU) 2017/553, annettu 22 päivänä maaliskuuta 2017, Belgian, Saksan, Ranskan, Luxemburgin ja Alankomaiden asetuksen (EY) N:o 549/2004 mukaisesti toimittamaan toiminnallisia ilmatilan lohkoja koskevaan tarkistettuun suunnitelmaan sisältyvien kapasiteettiin ja kustannustehokkuuteen liittyvien suorituskyvyn kannalta keskeisten osa-alueiden tavoitteiden yhteensopivuudesta toiselle viiteajanjaksolle vahvistettujen unionin laajuisten suorituskykytavoitteiden kanssa (EUVL L 79, 24.3.2017, s. 11).
      
         (8)  Komission täytäntöönpanopäätös (EU) 2016/420, annettu 18 päivänä maaliskuuta 2016, täytäntöönpanoasetuksen (EU) N:o 391/2013 17 artiklan noudattamatta jättämisestä maksuvyöhykkeiden yksikköhinnoissa vuonna 2015 (EUVL L 75, 22.3.2016, s. 63).
      
         (9)  Komission täytäntöönpanopäätös (EU) 2016/419, annettu 18 päivänä maaliskuuta 2016, täytäntöönpanoasetuksen (EU) N:o 391/2013 17 artiklan noudattamatta jättämisestä maksuvyöhykkeiden yksikköhinnoissa vuonna 2016 (EUVL L 75, 22.3.2016, s. 60).
      
         LIITE
         1.   Vuoden 2018 lentoreittien yksikköhinnat
         
                      
                  
                  
                     Maksuvyöhyke
                  
                  
                     Vuoden 2018 lentoreittien yksikköhinta
                     kansallisessa valuutassa (*1)
                     
                  
               
                     1
                  
                  
                     Itävalta
                  
                  
                     71,35
                  
               
                     2
                  
                  
                     Belgia–Luxemburg
                  
                  
                     67,66
                  
               
                     3
                  
                  
                     Bulgaria
                  
                  
                     51,99
                  
               
                     4
                  
                  
                     Kroatia
                  
                  
                     334,13
                  
               
                     5
                  
                  
                     Kypros
                  
                  
                     34,95
                  
               
                     6
                  
                  
                     Tšekki
                  
                  
                     1 078,54 
                  
               
                     7
                  
                  
                     Tanska
                  
                  
                     443,44
                  
               
                     8
                  
                  
                     Viro
                  
                  
                     28,66
                  
               
                     9
                  
                  
                     Suomi
                  
                  
                     54,79
                  
               
                     10
                  
                  
                     Ranska
                  
                  
                     63,48
                  
               
                     11
                  
                  
                     Saksa
                  
                  
                     67,07
                  
               
                     12
                  
                  
                     Unkari
                  
                  
                     10 064,17 
                  
               
                     13
                  
                  
                     Irlanti
                  
                  
                     27,69
                  
               
                     14
                  
                  
                     Latvia
                  
                  
                     27,47
                  
               
                     15
                  
                  
                     Liettua
                  
                  
                     43,59
                  
               
                     16
                  
                  
                     Malta
                  
                  
                     15,89
                  
               
                     17
                  
                  
                     Alankomaat
                  
                  
                     58,70
                  
               
                     18
                  
                  
                     Puola
                  
                  
                     181,72
                  
               
                     19
                  
                  
                     Portugali
                  
                  
                     36,84
                  
               
                     20
                  
                  
                     Romania
                  
                  
                     149,30
                  
               
                     21
                  
                  
                     Slovakia
                  
                  
                     51,53
                  
               
                     22
                  
                  
                     Slovenia
                  
                  
                     61,71
                  
               
                     23
                  
                  
                     Espanjan Kanariansaaret
                  
                  
                     56,61
                  
               
                     24
                  
                  
                     Manner-Espanja
                  
                  
                     69,54
                  
               
                     25
                  
                  
                     Ruotsi
                  
                  
                     562,58
                  
               
                     26
                  
                  
                     Yhdistynyt kuningaskunta
                  
                  
                     59,96
                  
               2.   Vuoden 2017 lentoreittien yksikköhinnat
         
                      
                  
                  
                     Maksuvyöhyke
                  
                  
                     Toimitettu vuoden 2017 lentoreittien yksikköhinta (1)
                     
                     kansallisessa valuutassa
                  
               
                     1
                  
                  
                     Bulgaria
                  
                  
                     52,60
                  
               
                     2
                  
                  
                     Malta
                  
                  
                     18,79
                  
               
                     3
                  
                  
                     Puola
                  
                  
                     185,47
                  
               3.   FABECin vuosien 2015 ja 2016 lentoreittien yksikköhinnat
         
                      
                  
                  
                     Maksuvyöhyke
                  
                  
                     Toimitettu lentoreittien yksikköhinta (2)
                     
                     kansallisessa valuutassa
                  
               
                      
                  
                  
                      
                  
                  
                     2015
                  
                  
                     2016
                  
               
                     1
                  
                  
                     Belgia–Luxemburg
                  
                  
                     70,68
                  
                  
                     65,41
                  
               
                     2
                  
                  
                     Ranska
                  
                  
                     70,00
                  
                  
                     67,54
                  
               
                     3
                  
                  
                     Saksa
                  
                  
                     90,15
                  
                  
                     82,59
                  
               
                     4
                  
                  
                     Alankomaat
                  
                  
                     66,57
                  
                  
                     67,00
                  
               
            (*1)  Näihin yksikköhintoihin ei sisälly täytäntöönpanoasetuksen (EU) N:o 391/2013 18 artiklan 1 kohdassa tarkoitettu hallinnollinen yksikköhinta, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.
         
            (1)  Näihin yksikköhintoihin ei sisälly täytäntöönpanoasetuksen (EU) N:o 391/2013 18 artiklan 1 kohdassa tarkoitettu hallinnollinen yksikköhinta, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.
         
            (2)  Näihin yksikköhintoihin ei sisälly täytäntöönpanoasetuksen (EU) N:o 391/2013 18 artiklan 1 kohdassa tarkoitettu hallinnollinen yksikköhinta, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.